CELEX: 32006R0869
Language: hu
Date: 2006-06-14 00:00:00
Title: A Bizottság 869/2006/EK rendelete ( 2006. június 14. ) az elefántcsontparti helyzet tekintetében egyes személyekkel és szervezetekkel szemben hozott különleges korlátozó intézkedések bevezetéséről szóló 560/2005/EK tanácsi rendelet módosításáról

15.6.2006   
            
            
               HU
            
            
               Az Európai Unió Hivatalos Lapja
            
            
               L 163/8
            
         
      A BIZOTTSÁG 869/2006/EK RENDELETE
   
   (2006. június 14.)
   az elefántcsontparti helyzet tekintetében egyes személyekkel és szervezetekkel szemben hozott különleges korlátozó intézkedések bevezetéséről szóló 560/2005/EK tanácsi rendelet módosításáról
   AZ EURÓPAI KÖZÖSSÉGEK BIZOTTSÁGA,
   tekintettel az Európai Közösséget létrehozó szerződésre,
   tekintettel az elefántcsontparti helyzet tekintetében egyes személyekkel és szervezetekkel szemben hozott különleges korlátozó intézkedések bevezetéséről szóló 560/2005/EK tanácsi rendeletre (1) és különösen annak 11. cikke a) pontjára,
   mivel:
   
               (1)
            
            
               A 2005/560/EK rendelet I. melléklete felsorolja azokat a természetes és jogi személyeket, illetve szervezeteket, akikre és amelyekre az említett rendelet értelmében a pénzeszközök és gazdasági erőforrások befagyasztása vonatkozik.
            
         
               (2)
            
            
               2006. május 30-án az Egyesült Nemzetek Biztonsági Tanácsának Szankcióbizottsága határozatot hozott azon természetes személyek listájának módosításáról, akiknek pénzeszközeit és gazdasági forrásait be kell fagyasztani. Az I. mellékletet ezért ennek megfelelően módosítani kell,
            
         ELFOGADTA EZT A RENDELETET:
   1. cikk
   Az 560/2005/EK rendelet I. melléklete az e rendelet mellékletében megállapítottak szerint módosul.
   2. cikk
   Ez a rendelet az Európai Unió Hivatalos Lapjában való kihirdetését követő napon lép hatályba.
   
      Ez a rendelet teljes egészében kötelező és közvetlenül alkalmazandó valamennyi tagállamban.
      Kelt Brüsszelben, 2006. június 14-én.
      
         
            a Bizottság részéről
         
         Eneko LANDÁBURU
         
         
            külkapcsolatokért felelős főigazgató
         
      
   
   
      (1)  HL L 95., 2005.4.14., 1. o. A 250/2006/EK rendelettel (HL L 42., 2006.2.14., 24. o.) módosított rendelet.
   
      MELLÉKLET
      Az 560/2005/EK tanácsi rendelet I. melléklete a következőképpen módosul:
      
                  1.
               
               
                  A „Charles Blé Goudé. Születési idő: 1972.1.1. Állampolgársága: Elefántcsontpart. Útlevélszám: PD. AE/088 DH 12” bejegyzés helyébe a következő szöveg lép:
                  „Charles Goudé Blé (alias Gbapé Zadi). Címe: Bloc P 170, Yopougon Selmer, Elefántcsontpart. Születési idő: 1972.1.1. Születési hely: Guibéroua (Gagnoa). Állampolgársága: Elefántcsontpart. Útlevélszám: PD. AE/088 DH 12. Egyéb információ: 1. cím 2001-ben, 2. esetleges álnév vagy cím: »Général« vagy »Génie de kpo«.”
               
            
                  2.
               
               
                  Az „Eugène Ngoran Kouadio Djué. Születési idő: 1969.12.20. vagy 1966.1.1. Állampolgársága: Elefántcsontpart” bejegyzés helyébe a következő szöveg lép:
                  „Eugène Ngoran Kouadio Djué. Születési idő: 1969.12.20. vagy 1966.1.1. Állampolgársága: Elefántcsontpart. Útlevélszám: 04 LE 017521 (2005. február 10-én kiállított és 2008. február 10-ig érvényes útlevél).”